**Frances Haugen** er en amerikansk dataingeniør, dataforsker og varsler. Hun har norsk avstamning. Høsten 2021 varslet hun amerikanske myndigheter ved Securities and Exchange Commission (SEK) samt den ledende avisen *Wall Street Journal* om samfunnsskadelige sider ved Facebooks forretningsvirksomhet.

Varselet mot bedriften *Facebook, Inc.*
---------------------------------------

I 2021 leverte Haugen en varslerklage til Securities and Exchange Commission (SEC), med påstand om at Facebook hadde villedet investorer ved å prioritere vekst på bekostning av sikkerhet, spesielt ved å ignorere forskning som viser at det forsterker aggressivt, polariserende, og splittende innhold med påfølgende skade for offentlig sikkerhet. Da varselet ble kjent for offentligheten var Haugen ikke navngitt, men hun stod frem den 3. oktober 2021 i et intervju i TV-programmet *60 Minutter*, der hun redegjorde for bakgrunnen for varselet. Under intervjuet avslørte Haugen hvordan Facebook hadde laget et program kalt Civic Integrity, som skulle sortere vekk villedende informasjon og andre innlegg som kunne utgjøre en trussel mot gjennomføringen av valg etter demokratiske spilleregler. Haugen uttalte i TV-intervjuet at Facebook hadde tatt programvaren ut av bruk etter presidentvalget i USA høsten 2020, og at dette var en medvirkende årsak til stormingen av den amerikanske kongressen 2021 av folk som hadde latt seg overbevise av konspirasjonsteorier rettet mot USAs føderale myndigheter. Haugen, som ble ansatt i Facebook i 2019, opplyste også at hun i hemmelighet hadde kopiert tusenvis av sider fra Facebooks interne undersøkelser for å fremskaffe bevis som viser at selskapet lyver til det offentlige om at de gjør betydelige fremskritt i kampen mot hat, vold og feilinformasjon.

### Antatte konsekvenser

Facebook sin markedsverdi falt med seks milliarder dollar innen 24 timer da Haugen i oktober fortalte *60 Minutter* om sin tid som mellomleder hos Facebook.

Referanser
----------

1. ↑   www.washingtonpost.com, besøkt 4. oktober 2021, «A veteran of tech companies including Pinterest, Yelp and Google, Haugen, 37, left Facebook in May»[Hentet fra Wikidata]
2. ↑   time.com[Hentet fra Wikidata]
3. ↑  «Verdenskjent Facebook-varsler avslører sine minner om Norge og nordmenn». *Nettavisen*. 30.03.2022.
4. ↑  Mac, Ryan; Kang, Cecilia (3. oktober 2021). «Whistle-Blower Says Facebook ‘Chooses Profits Over Safety’». *The New York Times* **(engelsk)**. ISSN 0362-4331. Besøkt 4. oktober 2021.
5. 1 2 3 4  Pelley, Scott (4. oktober 2021). «Whistleblower: Facebook is misleading the public on progress against hate speech, violence, misinformation». 60 Minutes. Besøkt 4. oktober 2021.
6. ↑  «Facebook stock nosedive costs Zuckerberg $6bn amid crisis double-whammy». *The Independent* **(engelsk)**. 5. oktober 2021. Besøkt 5. oktober 2021.

Eksterne lenker
---------------

* (en) Offisielt nettsted Rediger på Wikidata

* (en) Frances Haugen – kategori av bilder, video eller lyd på Commons Rediger på Wikidata
* Frances Haugen på Twitter Rediger på Wikidata

* Frances Haugen på Instagram Rediger på Wikidata

* Frances Haugen på LinkedIn Rediger på Wikidata
* (en) Frances Haugen på Internet Movie Database Rediger på Wikidata

* (en) Frances Haugen hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF
 |